 Jenesis 11  Ụwa niile wee na-asụ otu asụsụ, nweekwa otu usoro okwu.O wee ruo ka ha nọ na-aga nebe ọwụwa anyanwụ na ha mesịrị hụ otu ndagwurugwu nala Shaịna, ha wee biri nebe ahụ.Ha wee malite ịgwa ibe ha, sị: Ngwanụ! Ka anyị kpụọ brik, nụọ ya nọkụ. Ha wee jiri brik mere nkume, ma ha ji bitumen mere ụrọ.Ha wee sị: Ngwanụ! Ka anyị wuoro onwe anyị obodo na ụlọ elu nke elu ya ga-eru neluigwe, ka anyị meekwara onwe anyị aha na-ewu ewu, ka anyị wee ghara ịgbasa nebe niile nụwa.Jehova wee gbadaa ka ọ hụ obodo ahụ na ụlọ elu ahụ ụmụ mmadụ wuru.E mesịa, Jehova sịrị: Lee! Ha bụ otu ndị, ha niile na-asụkwa otu asụsụ, nke a bụkwa ihe ha malitere ime. Ugbu a, ọ dịghị ihe ha bu nobi ime nke ha na-apụghị ime.Ngwa! Ka anyị gbadaa ghagbuo asụsụ ha nebe ahụ ka ha wee ghara ịnụ asụsụ ibe ha.Jehova wee mee ka ha si nebe ahụ gbasaa nelu ụwa dum, ha wee kwụsị iwu obodo ahụ.Ọ bụ ya mere e ji kpọọ ya Bebel, nihi na nebe ahụ ka Jehova ghagburu asụsụ ụwa dum, Jehova mekwara ka ha si nebe ahụ gbasaa nebe niile nelu ụwa.Nke a bụ akụkọ banyere Shem.Mgbe Shem mụsịrị Apakshad, ọ dịrị ndụ narị afọ ise. Nime oge ahụ, ọ mụrụ ụmụ ndị ikom na ụmụ ndị inyom.Apakshad dịrị ndụ afọ iri atọ na ise. O wee mụọ Shila.Mgbe Apakshad mụsịrị Shila, ọ dịrị ndụ narị afọ anọ na atọ. Nime oge ahụ, ọ mụrụ ụmụ ndị ikom na ụmụ ndị inyom.Shila dịrị ndụ afọ iri atọ. O wee mụọ Iba.Mgbe Shila mụsịrị Iba, ọ dịrị ndụ narị afọ anọ na atọ. Noge a, ọ mụrụ ụmụ ndị ikom na ụmụ ndị inyom.Iba wee dịrị ndụ ruo afọ iri atọ na anọ. O wee mụọ Pileg.Mgbe Iba mụsịrị Pileg, ọ dịrị ndụ narị afọ anọ na iri atọ. Nime oge ahụ, ọ mụrụ ụmụ ndị ikom na ụmụ ndị inyom.Pileg wee dịrị ndụ ruo afọ iri atọ. O wee mụọ Riu.Mgbe Pileg mụsịrị Riu, ọ dịrị ndụ narị afọ abụọ na itoolu. Nime oge ahụ, ọ mụrụ ụmụ ndị ikom na ụmụ ndị inyom.Riu wee dịrị ndụ ruo afọ iri atọ na abụọ. O wee mụọ Sirọg.Mgbe Riu mụsịrị Sirọg, ọ dịrị ndụ narị afọ abụọ na asaa. Nime oge ahụ, ọ mụrụ ụmụ ndị ikom na ụmụ ndị inyom.Sirọg wee dịrị ndụ ruo afọ iri atọ. O wee mụọ Nehọ.Mgbe Sirọg mụsịrị Nehọ, ọ dịrị ndụ narị afọ abụọ. Nime oge ahụ, ọ mụrụ ụmụ ndị ikom na ụmụ ndị inyom.Nehọ wee dịrị ndụ ruo afọ iri abụọ na itoolu. O wee mụọ Tira.Mgbe Nehọ mụsịrị Tira, ọ dịrị ndụ otu narị afọ na iri na itoolu. Nime oge ahụ, ọ mụrụ ụmụ ndị ikom na ụmụ ndị inyom.Tira wee dịrị ndụ ruo afọ iri asaa, e mesịa, ọ mụrụ Ebram, Nehọ na Heran.Nke a bụ akụkọ banyere Tira.E mesịa, Heran nwụrụ ka ya na Tira nna ya nọ nala a mụrụ ya, nobodo Ọọ nke ndị Kaldia.Ebram na Nehọ wee lụrụ ndị inyom. Aha nwunye Ebram bụ Seraị, aha nwunye Nehọ abụrụ Milka, ada Heran, bụ nna Milka nakwa nna Iska.Ma Seraị bụ nwaanyị aga; ọ mụtaghị nwa.E mesịa, Tira kpọọrọ Ebram nwa ya nakwa Lọt, nwa nwa ya, bụ nwa Heran, nakwa Seraị bụ nwunye nwa ya, bụ nwunye Ebram nwa ya, ha na ya wee si nobodo Ọọ nke ndị Kaldia pụọ gawa ala Ke. Ka oge na-aga, ha bịarutere Heran wee biri nebe ahụ.Ụbọchị Tira dịrị ndụ wee bụrụ narị afọ abụọ na ise. Tira wee nwụọ na Heran. 